Ahmad al-Badaviy masjidi

Ahmad al-Badaviy masjidi (arabcha: مسجد أحمد البدوي‎‎) – soʻfiylik masjidi va ziyoratgoh majmuasi, Misrning Gʻarbiya muhofazasi Tanta shahrida joylashgan. Masjidga ushbu binoda dafn etilgan, Badaviyya tariqati asoschisi Ahmad al-Badaviyning nomi berilgan. Bu masjid Tanta shahridagi eng yirik va eng koʻp ziyorat qilinadigan masjid hisoblanadi. Tarixi Ahmad al-Badaviy XIII asrda vafot etganidan soʻng, uning sodiq shogirdi Abdulmu’tal uning oʻrnini egallab, Badaviyning qabri yoniga bir xonaqoh qurdirgan. Bu xonaqoh keyinchalik buzib tashlangan va Mamluk sultoni an-Nosir Muhammad tomonidan masjid hududiga qo‘shilgan. Masjid keyinchalik sulton Qaytbay tomonidan kengaytirilgan. Yillar o‘tib, Usmoniylar imperiyasining Mamluk hokimi Alibey al-Kabirning topshirig‘iga ko‘ra, Ahmad al-Badaviy qabrini o‘rab turuvchi metall zarih qurilgan. 1960-yillarda masjidga yangi juft minoralar va 1 ta ayvon qoʻshib qurilgan. 1975-yilda Anvar Sadat prezidentligi davrida masjid yana kengaytirilgan. Me’morchiligi Masjid mamluk uslubida qurilgan bo‘lib, unda tashqi va ichki bezaklarda muqarnaslardan foydalanilgan. Mehrob esa noyob mozaika materiallardan yasalgan. Masjid ichida al-Badaviyga tegishli ayrim buyumlar, jumladan, uzunligi 10 metr (33 ft) boʻlgan, mingta donachadan iborat tasbeh saqlanadi. Shuningdek, uning salla, kiyimlari va yogʻoch tayogʻi ham masjidning maxsus kolleksiyasidan oʻrin olgan. Yana qarang Misrdagi masjidlar roʻyxati Misrda islom Manbalar Havolalar Vikiomborda „Ahmad al-Badawi Mosque“ mavzusi boʻyicha mediafayllar bor.